google/wiki40b huggingface dataset:
Pöpa Tulku Dongak Tenpé Nyima

Pöpa Tulku Dongak Tenpé Nyima (tibetansk: བོད་པ་སྤྲུལ་སྐུ་མདོ་སྔགས་བསྟན་པའི་ཉི་མ་, Wylie: bod pa sprul sku mdo sngags bstan pa'i nyi ma) (født 1895 eller 1900, død 1959) var en person som tilhørte Nyingma-retningen av tibetansk buddhisme.
Pöpa Tulku var en elev av Khenpo Kunpal Rinpoche som tilhørte tradisjonen som ble innledet av Jamgön Mipham Rinpoche.
Hotel Bristol

Annet

I 1939 ble Oslorapporten skrevet av Hans Ferdinand Mayer under hans opphold på hotellet.
EsselWorld

Attraksjoner

EsselWorld har en rekke attraksjoner som passer for personer i alle aldre. Den kan reklamere med fjorten berg-og-dal-baner, elleve adrenalin-pumpende attraksjoner og femten karuseller for barn. Den har en spesiell attraksjon, et gigantisk hjul som først roterer horisontalt og deretter vertikalt. Det er kjent som et av de mest spennende i sitt slag i India
I tillegg til de vanlige attasjene i  en fornøyelsespark, som berg-og-dal-baner og karuseller har EsselWorld også Mumbais første skøytebane som strekker seg over 3 400 kvadratmeter. Parken holder banen på en konstant temperatur på 4 grader celsius.
Dansegulvet er en ekstra attraksjon i parken hvor de besøkende kan arrangere sine egne selskaper. Det har farget belysning, stereo lyd og dansegulv av glass. For å opprettholde den internasjonale standard spilles det en blanding av Bollywood, så vel som vestlig musikk.
I tillegg tema-parken, er det også en 6-baners bowlinghall allment kjent som "Rock and Roll Allé". Bowlinghallen består av en innebygd arkade, samt en restaurant, "Tandoori One" som serverer vegetarisk indisk mat. Andre kulinariske alternativer i EsselWorld omfatter 
spesialiteter fra Syd-India, tradisjonell Sør-Indisk mat, typisk amerikansk mat som Domino's Pizza severer. En Taipan-kinesisk restaurant, Ohh! Mumbai serverer lokale favoritter, Glad Singh Da Dhaba – Punjabi mat, Petu og Mother Dairy desserts .
Spredt over parken ser en ansiktene til de «fem kuleste», ellers kjent som EsselWorlds maskoter. En butik, Fab-5 Bandwagon gir besøkende og 
kunder muligheten til å kjøpe lavt prisede suvenirer.
I 2010 lanserte EsselWorld et skrekkens tur med tittelen "Monstre I Tåken", som ble innviet av populære TV-verter, skuespillere og vinneren av reality-TV-serien  og parkens administrerende direktør Shirish Deshpande.
Denne skrekkreisen foregår i et 6 000 kvadratmeter innendørs mørkt lokale med et spor og biler som følger sporet. Turen tar totalt fire minutter og går i stummende mørke fylt med mange spennende overraskelser og opplevelser. Turen omfatter mer enn 20 scener med naturtro animasjoner og hylende lyder. Den ble designet av den anerkjente internasjonale produsenten "The Attraction Factory" i Missouri, USA.
Ibsenhuset

Om byggingen

Ideen om å bygge et nytt samfunnshus i  Skien ble tatt opp av byens fagbevegelse straks etter andre verdenskrig. Fagbevegelsen opprettet Arbeidernes Økonomiske Fellesorganisasjon (AØF) som skulle stå for finansieringen. På slutten av 1963 godkjente bygningsrådet byggemeldingen for Samfunnshuset.  I 1966 innbød følgende institusjoner til arkitektkonkurranse om et all-aktivitetshus – Ibsenhuset – i Skien: AØF,  Ibsenfondet, Skien Invisteringslag , Ibsenforbundet, og Skien kommune. Konkurransen ble avgjort i 1967 og Prosjekteringen tok til høsten 1968. Byggearbeidet startet i april 1971 og huset sto ferdig den 15. august 1973 og ble åpnet den 7. september.
Lan Onari

Lan Onari (norsk: God innsats) er en medalje innstiftet i 1996 av regjeringen i den autonome regionen Baskerland i Spania til belønning av baskere som har gjort en ekstraordinær innsats i sitt yrkesaktive virke. Utmerkelsen ble regulert ved den baskiske regjeringens dekret i 1996. Blant de offisielle baskiske utmerkelsene rangerer Lan Onari etter Gernikatreets kors, men foran Lagun Onari.

Utforming

Lan Onari er utformet som en medalje til å bære i brystbånd. Medaljen er i forgylt sølv og er avlang og avrundet nederst og har øverst en kombinasjon av et andreaskors og et georgskors, som i ikurrin, Baskerlands flagg. På medaljen står et opprett, grønt eikeblad med et sølvaktig emaljert tannhjul nederst. Tannhjulet har innskriften «LAN ONARI». På revers er Baskerlands riksvåpen preget over «Eusko Jaurlaritza – Gobierno Vasco» (Baskerlands regjering på baskisk og kastiljansk). Reversen bærer også tildelingsdato og mottagerens navn.
Medaljen er opphengt i et bånd i rødt, grønt og hvitt. Fargene er hentet fra Baskerlands flagg.
Sameiningarflokkur alþýðu – Sósíalistaflokkurinn

Sameiningarflokkur alþýðu – Sósíalistaflokkurinn (Sosialistpartiet) var et islandsk politisk parti i perioden 1938–1968, da partiet ble en del av Alþýðubandalagið (Folkealliansen).

Historie

I 1916 ble det islandske sosialdemokratiske partiet Alþýðuflokkurinn dannet. Partiet ble splittet i 1930, der utbryterne dannet Kommúnistaflokkur Íslands (Islands kommunistiske parti) som ble islandsk seksjon av Komintern. I 1937 opplevde sosialdemokratene en ny splittelse og utbryterne etablerte i 1938 sammen med kommunistene det nye partiet Sameiningarflokkur alþýðu – Sósíalistaflokkurinn (Sosialistpartiet), men uten å bli medlem av Komintern, men i tråd med Kominterns retningslinjer.
Sosialistpartiet beholdt forbindelser med Sovjetunionens kommunistiske parti. I 1939 ble Einar Olgeirsson partileder etter at en ikke-kommunist hadde forlatt partiledervervet i protest mot Sovjetunionens angrep på Finland.
Partiets innflytelse vokste under den andre verdenskrigen og ved alltingsvalget 1942 ble partiet større enn Sosialdemokratene. Partiet var tilhenger av å opprette den islandske republikken i 1944. I landets første to år deltok partiet i en bred samlingsregjering, men trakk seg på spørsmålet om USAs militærbase på Keflavik, noe partiet var sterkt uenig i.
4. april 1956 etablerte Sosialistpartiet sammen med en utbrytergruppe fra det sosialdemokratiske partiet den nye Alþýðubandalagið (Folkealliansen), med Hannibal Valdimarsson som første leder. Alliansen ble etablert som politisk parti i 1968.
Taggmakreller

Arter (utvalg)

Taggmakrell (Trachurus trachurus) lever i det østlige Atlanterhavet fra Norge til Sør-Afrika, og i Middelhavet og Svartehavet. Navnet skyldes de plateformede skjellene med tagger som fisken har langs sidelinja. Yngelen gjemmer seg blant nesletrådene til brennmaneter. Det foregår omfattende fiskerier etter taggmakrell. Andre norske navn på denne arten er hestemakrell og piggmakrell.
Losfisk (Naucrates ductor) lever pelagisk i de varmt tempererte og tropiske delene av alle verdenshav. Den er sjelden i Nordsjøen, og er bare tatt noen få ganger i Norge. Navnet skyldes at denne fisken har som vane å følge etter havskilpadder og haier.
Gaffelmakrell (Trachinotus ovatus) har en stor og sterkt kløftet halefinne, som har gitt fisken sitt norske navn. Den er vanlig i Middelhavet, og i Atlanterhavet fra Biscayabukta til Guinea. Lenger nord er den sjelden, og i Norge er bare funnet tre eller fire ganger.
International Accounting Standard Board

International Accounting Standard Board (IASB) er utviklingsorganet i IFRS som utvikler standarder innenfor finansiell rapportering.
Hans Olav Syversen

Familie, utdannelse og yrke

Syversen ble født i Skjervøy i Troms og er oppvokst i Oslo. Han er sønn av IT-rådgiver Morten Syversen og psykiatrisk sykepleier Anne Solfrid Engsbråten Syversen. 
På videregående tok han allmennfag på Grefsen vgs, hvorav et år ble tilbrakt som utvekslingselev på high school i Cooperstown, North Dakota i USA. Syversen er utdannet jurist fra Universitetet i Oslo fra 2000. Etter tiden på Stortinget gikk han til en stilling i juridisk avdeling i OBOS.
Han har bidratt som frivillig i barne- og ungdomsarbeidet i Oslo østre frikirke.
Syversen er gift og har to barn.

Politisk arbeid

Syversen arbeidet fra 1990 til 1995 som gruppesekretær for Oslo KrFs bystyregruppe. Deretter ble han valgt inn som medlem av bystyret i 1995. Han var medlem av bystyret frem til 2003. Fra 1999 var han også kommunalråd.
Han har erfaring fra politisk ledelse i departementer i to perioder, først som politisk rådgiver for statsråd Aud Inger Aure i Justis- og politidepartementet fra 1997 til 1999, og deretter som statssekretær for statsråd Laila Dåvøy i Barne- og familiedepartementet fra 2003 til 2005.
Syversen ble valgt inn på Stortinget første gang i 2005 og ble gjenvalgt i 2009 og 2013. Alle tre gangene ble han valgt inn på Oslos utjevningsmandat.  Han nådde ikke opp ved stortingsvalget i 2017 og gikk ut av Stortinget.  På Stortinget var han medlem av Finanskomiteen 2005–2017. Fra 2009 til 2011 var han KrFs medlem i Kontroll- og konstitusjonskomiteen. 
Syversen ble i 2009 valgt til parlamentarisk nestleder for KrF. Syversen var også fra 2009 til 2011 leder for foreningen Israels venner på Stortinget. Han overtok som parlamentarisk leder i forbindelse med at Dagfinn Høybråten gikk av som partileder våren 2011. Den nye partilederen Knut Arild Hareide begrunnet valget av Syversen til å lede stortingsgruppa med at Hareide selv ønsket å bruke kreftene sine i den nye rollen som partileder, og i tillegg at han ønsket å fortsette som leder av Transport- og kommunikasjonskomiteen.
I perioden 2013–2017 kom Syversen til å bli sentral i budsjettforhandlingene mellom Kristelig Folkeparti, Venstre og regjeringspartiene Høyre og FrP, som leder i Finanskomiteen.
Braastad

Braastad er et konjakkhus. De eier ca. 40 ha vinmarker i Grande Champagne og Fins Bois, og kjøper ellers inn både vin for destillering, nydestillert konjakk og lagret konjakk fra ca. 350 andre vinbønder. Dermed er de også en negociant. 
Total sett kommer 10% av konjakken deres fra Borderies, og 30% fra hver av områdene Fins Bois, Grande Champagne og Petite Champagne. Til sammen ca. 6 millioner liter vin går med til destillasjon av konjakk her. 
Konjakkhuset heter egentlig Tiffon, men markedsføres i Norge under navnet Braastad på grunn av det norske eierskapet. Braastad konjakk er et merke eid av Tiffon. I tillegg finnes i Norge merket Bonaparte, som er et Arcus-produkt, som tappes på flaske av Arcus, men konjakken kjøpes inn fra Tiffon. Hovedsetet er familiens vingård; Château de Triac, som ligger i Petite Champagne.

Historie

Tiffons historie regnes fra 1875, da Méderic Tiffon grunnla konjakkhuset. 
Sverre Braastad flyttet i 1911 fra Braastad Gård utenfor Gjøvik til Cognac. Her fikk han jobb på konjakkhuset Bisquit, men falt etterhvert for datteren i konjakkhuset Tiffon, Edith Rousseau. De giftet seg i 1913. 
Tiffon drives i dag av Sverre Braastads sønn, Robert Tiffon, og sønnesønner Antoine, Jan og Richard. De feirer den dag i dag 17. mai på familiens vingård; Château de Triac. Sverre Braastad levde til han ble 100 år. 
En annen Braastad, Philippe Braastad-Tiffon jobber som kjellermester hos et annet «norsk» konjakkhus; Birkedal Hartmann. Han er barnebarn av Sverre Braastad, og gikk ut av konjakkhuset Braastad etter uenighet om driften av huset. Han har også lansert en egen brandy med navnet Braastad-Tiffon, men dette er ikke en konjakk, siden den er laget utenfor cognac-regionen.
London Olympics Media Centre

London Olympics Media Centre er en stor bygning i den olympiske parken i Øst-London, og ble bygd til Sommer-OL 2012.
Under OL hadde senteret ansvaret for å produsere og distribuere samtlige opptak som ble gjort under lekene.
Buskerud Kunstsenter

Buskerud Kunstsenter er et regionalt kunstsenter for Buskerud fylke. Senteret er en kunstnerstyrt institusjon og er en del av foreningen Kunstsentrene i Norge som består av 15 kunstsentre på nasjonalt plan. Kunstsentrene er et resultat av kunstneraksjonen som fant sted i 1976. I 2015 er 149 profesjonelle billedkunstnere og kunsthåndverkere tilknyttet Buskerud Kunstsenter. Senteret har sin base i Drammen i et produserende miljø for kunst og kultur på Union Scene, men har hele Buskerud fylke som arbeidsområde.
Virksomheten består av å presentere og formidle samtidige uttrykk innen billedkunst og kunsthåndverk gjennom 8 årlige utstillinger i galleriet, samt ulike interne og eksterne prosjekter. Buskerud Kunstsenter utnevner kunstkonsulenter til private og offentlige byggeprosjekter. Senteret har også videreformidling av kunst i egen kunstbutikk.
Videre er Den kulturelle skolesekken et viktig arbeidsområde. Kunstsenteret produserer og formidler vandreutstillinger innenfor visuell kunst gjennom Den kulturelle skolesekken/Pilotgalleriet. Opptil 5 produksjoner turnerer i Buskerud fylke årlig.
Pietas

Pietas var en av de romerske dyder, sammen med gravitas og dignitas.
Pietas er vanligvis oversatt som «plikt», «religiøs oppførsel», «lojalitet», eller «hengivenhet», og samtidig innebærer det plikt overfor gudene og plikt overfor familien – spesielt faren (som igjen er utvidet til å angå plikten overfor samfunnet og plikten overfor staten takket være analogien mellom familien og staten, tradisjonelt i den antikke verden, se for eksempel Platons Crito). 
Poeten Vergils helt Aineias i eposet Æneiden legemliggjør og er et sinnbilde på denne dyden, særlig i Æneidens annen bok, hvor han flykter fra det brennende Troja mens han bærer sin aldrende far på ryggen, som holder husets guder.
Cherentes

Utseende

En middelsstor, nesten sylindrisk, lyst brunlig trebukk. Antennene er noe lengre enn kroppen. Pronotum er sylindrisk uten pigger på kantene, et trekantet område rundt hvert bakhjørne er hvitt. Dekkvingene er noe innsnevret bak "skuldrene" og har en svart lengdestripe som løper parallelt med sømmen i den bakre delen med bøyer av utover foran. Sidene er skinnende hvite.

Utbredelse

Arten er utbredt fra Costa Rica i nord til Bolivia i sør.
Nordbohus

Nordbohus er en norsk leverandør av hus (eneboliger, garasjer og hytter). Firmaet ble startet som andelslag i 1985 og består av nærmere 70 kontorer rundt om i Norge. Det er Nordbohuskontorene som eier kjeden.
Nordbohus har teknisk godkjenning fra SINTEF byggforsk på hele sitt byggesystem. Dette innebærer at deres byggesystem er vurdert og godkjent av en uavhengig tredjepart.
Hovedkontoret til Nordbohus ligger i Trondheim og administrerende direktør er Birger Aspås.
Framnes videregående skole

Framnes videregående skole er en tidligere videregående skole i Øvreveien i bydelen Framnes i Narvik kommune i Nordland. Skolen lå i Dronningens gate frem til 1971, og hadde navnet Narvik fagskole i husstell, eller bare Husmorskolen, frem til 1975. Høsten 1995 ble den slått sammen med Solhaugen videregående skole på Framnes.
Loggia

En loggia (fra italiensk) er en overbygget gang eller galleri som åpner seg utover, støttet oppe av søyler. Loggiaen er et opprinnelig italiensk bygningselement. Det forekommer både som rundbuer og spissbuer.
Loggia finnes både på bakkenivå og i høyere etasjer, noen ganger også som doble loggiaer.
Frittstående loggiaer var mye brukt på 1600-tallet, som «hagestue».
Obereoides

Utseende

Nokså små, lange og tynne, brune trebukker. Kroppsformen er smalt sylindrisk, antennene lange og tynne.

Utbredelse

Slekten er utbredt i Brasil, Bolivia og Paraguay.
Brachistinae

Levevis

De er parasitoider som snylter på biller.
David Woodard

Utdanning

Woodard var utdannet fra The New School for Social Research, og University of California i Santa Barbara.

Nueva Germania

I 2003 ble Woodard valgt som rådmann i Juniper Hills (Los Angeles County) i California. På bakgrunn av dette foreslo han et søsterskap med Nueva Germania i Paraguay. For å gjennomføre planen reiste Woodard til det tidligere vegetariske/feministiske utopia, og møt den kommunale ledelsen. Etter dette førstegangsbesøket valgte han å ikke gjennomføre forholdet, men i samfunnet fant han et objekt som han ønsket å studere for senere skrifter. Det han spesielt var interessert i var proto-transhumanismeideene til den spekulative planleggeren Richard Wagner og Elisabeth Förster-Nietzsche, som sammen med sin mann Bernhard Förster grunnla og bodde i kolonien mellom 1886 og 1889.
Fra 2004 til 2006 ledet Woodard en rekke ekspedisjoner til Nueva Germania, med støtte fra den daværende amerikanske visepresidenen Dick Cheney. I 2011 ga Woodard den sveitsiske forfatteren Christian Kracht godkjenning til å publisere deres personlige korrespondanse, som i stor grad handlet om Nueva Germania, over to volum under University of Hanover sitt forlag Wehrhahn Verlag. I brevkorrespondansen Frankfurter Allgemeine Zeitung sies det, "[Woodard and Kracht] tillintetgjøre grensene mellom liv og kunst." Der Spiegel hevder at det første volumet, Five Years, vol. 1, er "det spirituelle forberende arbeidet" for Kracht's etterfulgende novelle Imperium.
I følge Andrew McCann sies det at "Kracht ledsaget Woodard på en reise til det som er igjen av området hvor etterfølgerne av de originale bosetningene lever [under] drastisk reduserte forhold. Som korrespondansen avslører, forpliktet Kracht Woodards ønske om å avansere den kulturelle profilen til samfunnet, og til å bygge Bayreuth operahus i miniatyr på området som engang tilhørte familieboligen til Elisabeth Förster-Nietzsche." I senere år har Nueva Germania blitt en mer sympatisk destinasjon, med typiske bed and breakfasts og et provisorisk historisk museum.

Dreamachine

Fra 1989 til 2007 bygde Woodard replikaer av Dreamachine, en stroboskopisk innretning utviklet av Brion Gysin og Ian Sommerville, som involverer en sylinder laget av kobber eller papir som roterer rundt en elektrisk lampe. Når den observeres med lukkede øyne kan maskinen trigge mentale abberasjoner som kan sammenlignes med å drømme, eller med effekten rusmidler har. Etter å ha vært medvirkende til en Dreamachine for William S. Burroughs 1996 LACMA visuelle retrospektive Ports of Entry, ble Woodard venn med forfatteren og presenterte han en "Bohemsk modell" (papir) av Dreamachine på hans åttitredje, og siste bursdag. Sotheby's auksjonerte den forrige maskinen til en privat samler i 2002, og sistnevnte utlånes fra Burroughs eiendom, til Spencer Museum of Art.
Kelly Hu

Karriere

Hu gjorde seg bemerket da hun var med i den første sesongen av såpeserien Sunset Beach. I 2003 fikk hun sin første rolle i en storfilm, da hun spilte Lady Deathstrike i X2, oppfølgeren til X-Men, selv om hun ikke hadde mer enn én replikk i filmen. Året før spilte hun i The Scorpion King med Dwayne Johnson. I 2007 spilte hun i ensembledramaet The Air I Breathe med blant annet Kevin Bacon, Sarah Michelle Gellar, Forest Whitaker, Andy Garcia, Brendan Fraser og Emile Hirsch.
Blant serier hun har gjestespilt i inkluderer 21 Jump Street, Pacific Blue, CSI: New York, Robot Chicken, Army Wives, NCIS: Los Angeles, Hawaii Five-0, Vampire Diaries og Arrow.

Annet

Hu var i tidlige år en anerkjent modell. Hun ble Miss Teen USA i 1985 og senere Miss Hawaii 1993. Hun kom da til finalen i Miss USA og endte på 6.-plass totalt.
Cecilie Benedicte Isern

Resultater

Ved NM i friidrett 2008 representerte hun Trondheim Friidrett, og fikk 4 medaljer. Individuelt fikk hun bronse på 400 meter og sølv på 800 meter. I tillegg fikk hun sølv på 4 x 400 m stafett, sammen Andrea Gaukerud Høye, Julie Andrea Håskjold og Tonje Uvsløkk Haugen, og gull på 1000 meter stafett, sammen Stine Kufaas, Trine Sjaastad og Stine Meland Tomb. 
Ved NM i friidrett innendørs 2011 fikk hun bronse på 800 meter, bak Irene Høvik Helgesen og Frida Thorsås. Hun deltok også på 1000 meter stafett ved NM i friidrett 2011, for Tjalve, men de endte på sjetteplass.
Cantharocnemini

Utseende

Middelsstore til ganske store, svært tettbygde, brune eller svarte trebukker. Denne gruppen har nokså korte (til trebukker å være) antenner. Dekkvingene er læraktig rynkete. Hannene kan ha kamformede antenner.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Gruppen er utbredt i Afrika og Sørøst-Asia (østover i alle fall til Sri Lanka).
TPC at Sugarloaf

TPC at Sugarloaf er en privat golfbane i Duluth i Georgia, anlagt i 1996 som del av nettverket Tournament Players Club. Banen har 27 hull og er tegnet av Greg Norman.
Anlegget er på om lag 4800 mål og var tidligere en farm som drev oppdrett av hester og kyr, og tilhørte filantropen og finansmannen O. Wayne Rollins. Det består av tre nihullssløyfer, «The Stables», «The Meadows» og «The Pines», og var Normans første banedesign i USA.
Fra 1997 til 2008 var Sugarloaf fast vert for turneringen AT&T Classic på PGA-touren. Turneringen benyttet sløyfene «Stables» og «Meadows».
Etter å ha slitt økonomisk, og etter å ha mistet hovedsponsoren, besluttet PGA-touren å legge ned turneringen etter 2008-sesongen.
Federación Nacional Autónoma de Fútbol de Honduras

Federación Nacional Autónoma de Fútbol de Honduras (forkortet til FENAFUTH, eller National Autonomous Federation of Football i Honduras) er den den offisielle fotball-organisasjonen i Honduras og som har hovedansvaret for landslaget til Honduras.
FENAFUTH ble grunnlagt i 1951 og ble med i det internasjonale fotballforbundet FIFA det samme året. Ti år senere ble organisasjonen med i organisasjonen CONCACAF som er det mellomamerikanske fotballforbundet.
Individuell plan

Individuell plan er et betegnelse som brukes om en plan som viser mål, ressurser og behov for personer som mottar offentlige tjenester i Norge. Formålet med planen er at brukerens behov settes i sentrum uavhengig av tilbud og tilbydere på tjenestesiden. Samhandling i forvaltningen er hovedutfordringen i samhandlingsreformen. Individuell plan er et verktøy som skal gi brukere som har behov for langvarige og koordinerte tjenester det tilbudet de har behov for. Ved å få alle som skal gi et tilbud (eksempelvis fastlege, fysioterapeut, hjemmehjelp etc.) til å utarbeide planene i samarbeid med bruker, søker man å sikre at det er lik forståelse for mål og behov, samt at det til enhver tid er noen som er ansvarlige for å tilby de tjenestene som planen forutsetter. 
Brukeren har rett til å delta i å lage planen (se brukermedvirkning), men hovedansvaret for utarbeidelsen av planen ligger hos tjenesteapparatet. 
Selv om tiltak eller ytelser er beskrevet i planen må det søkes om på vanlig måte. Planen er ikke en godkjenning av eksempelvis ytelser fra NAV.

Rett til individuell plan

Forskriften om individuell plan tilsier at de som har behov for langvarige og koordinerte helse- og/eller sosialtjenester, har rett til å få utarbeidet individuell plan. Pasienten/brukeren har rett til å delta i arbeidet med sin individuelle plan, og det skal legges til rette for dette. I tillegg kan pårørende delta i å utarbeide planen om brukeren ønsker dette. 
Langvarige tjenester betyr at brukeren/pasienten vil trenge dem i et stykke tid fremover. Forskriften sier ikke noe om hvor lenge dette er. Koordinerte tjenester betyr brukere/pasienter som mottar ulike tjenester, og her er individuell plan et verktøy for å få disse til å henge sammen og gi et best mulig tilbud.

Planarbeidet

I utgangspunktet er det kommunen eller helseforetaket som har ansvaret for å starte arbeidet med individuell plan når brukeren har behov for langvarige og koordinerte tjenester. Brukeren eller pårørende kan også ta initiativet til å få utarbeidet en individuell plan. Både kommunehelsetjenesten, spesialisthelsetjenesten og sosialtjenesten vil ha plikt til at det blir satt igang et arbeid om brukeren krever dette. For brukeren kan det oftest være enklest å ta kontakt med fastlegen eller saksbehandler på NAV, da plikter de å videreformidle dette til riktig person.

Lovverk som hjemler retten til individuell plan

Retten til individuell plan ble hjemlet i helselovgiviningen i 2001 og gjelder for både kommunehelsetjenesten og spesialisthelsetjenesten. Etter dette har det skjedd endringer i pasientrettighetsloven, sosialtjenesteloven og NAV-loven.